


Anexa 1 la 
[bookmark: _GoBack] H.C.L. nr. _____ din ___________


REGULAMENT

privind premierea, la nivelul Comunei Grivița, Județul Galați, cuplurilor care au împlinit 50 de ani de căsătorie

Art.l (1) Prezentul Regulament stabilește modul în care vor fi premiate familiile care aniversează 50 de ani de căsătorie neîntreruptă.

(2) Prin familie, în sensul prezentului regulament se înțelege soțul și soția, aflați în viață la depunerea cererii, care au o căsnicie neîntreruptă timp de 50 de ani.

Art.2 Familiile beneficiare de dispozițiile prezentului Regulament trebuie să aibă domiciliul stabil în  Comunei Grivița, Județul Galați.

Art.3 Sprijinul financiar în valoare de 400 de lei se acordă în baza cererii persoanelor îndreptățite sau a persoanelor aparținătoare sau, după caz, a reprezentantului legal al acestora și a documentelor doveditoare, respectiv acte de identitate care să confirme tarea civila și faptul că au domiciliul stabil pe raza Comunei Grivița, Județul Galați.

Art.4. Cererea de acordare a sprijinului financiar, însoțită de documentele doveditoare se va depune la Registratura Primăriei Comunei Grivița, Județul Galați.

Art.5. Aparatul de specialitate al primarului va întocmi raportul pentru aprobarea cererii solicitantului în vederea emiterii dispoziției pentru acordarea tipului de sprijin financiar.

Art.6 În cazul decesului unuia dintre soți la momentul ridicării sprijinului financiar, acesta nu va mai a fi acordat.

Art. 7 Cererea pentru acordarea sprijinului financiar se depune de către persoanele sau familiile solicitante.

Art. 8. În condițiile în care solicitantul nu a anexat la cerere toată documentația necesară prevazuta, i se vor solicita, prin adresa scrisă, documentele necesare. În acest caz termenul de finalizare a solicitării curge de la data prezentării documentelor solicitate. Necompletarea în termen a dosarului cu actele solicitate se consideră neîndeplinire de către persoană a condițiilor de acordare a sprijinului financiar.

Art.9. Personalul din cadrul aparatului de specialitate al primarului verifică și confruntă datele înscrise în cerere cu actele doveditoare. 

Art.l0. În cazul în care solicitantul refuza sa fumizeze actele necesare întocmirii dosarului sau informațiile necesare, se consideră că persoana nu îndeplinește condițiile de acordare a sprijinului financiar.

Art. 11. Sprijinul financiar acordat potrivit acestei hotărâri nu se calculează la stabilirea altor drepturi bănești sau la acordarea altor prestații sociale, acestea nu sunt condiționate de plata taxelor și impozitelor la bugetul local sau de bunurile deținute în proprietate.

